ประชาชนและนักปั่นจักรยานจังหวัดสุราษฎร์ธานี พร้อมใจแปรขบวนรูปรถจักรยานใหญ่ที่สุดในประเทศไทย
ประชาชนและนักปั่นจักรยานจังหวัดสุราษฎร์ธานี พร้อมใจแปรขบวนรูปรถจักรยานใหญ่ที่สุดในประเทศไทย  ในกิจกรรมปั่นจักรยาน  “Bike อุ่นไอรัก”

ที่บริเวณสนามกีฬากลางจังหวัดสุราษฎร์ธานี นายวิชวุทย์  จินโต  ผู้ว่าราชการจังหวัดสุราษฎร์ธานี  พร้อมด้วยประชาชนและนักปั่นจักรยานจังหวัดสุราษฎร์ธานี  สวมใส่เสื้อสีเหลืองรวมตัวกัน เพื่อแปรขบวนรูปจักรยานขนาดใหญ่บนพื้นสนามหญ้า ข้อความ “Bike อุ่นไอรัก สุราษฎร์ธานี ” ในพื้นที่ขนาด 699 ตารางเมตร  ใช้ผู้แปรขบวน 3,499 คน  
การแปรขบวนรูปจักรยานดังกล่าว วัดขนาดความกว้างได้ 39 เมตร ยาว 59 เมตร   ซึ่งเป็นการแปรขบวนจักรยานใหญ่ที่สุดในประเทศไทย  นอกจากนี้ยังมีกิจกรรมการแสดงเทิดพระเกียรติของนักเรียน นักศึกษา การบริการซ่อมรถจักรยานและบริการตรวจสุขภาพนักปั่นอีกด้วย

ก่อนที่จะร่วมกันปั่นจักรยาน  “Bike อุ่นไอรัก”  โดยใช้เส้นทางปั่นเริ่มต้นจากสนามกีฬากลางจังหวัดสุราษฎร์ธานี – จุด Start เลี้ยวซ้าย – เลี้ยวขวาเข้าสู่ถนนศรีเกษม เส้นตัดใหม่(ในลึก) – เลี้ยวซ้ายวัดกลางใหม่ – แยกท่ากูบ – ตรงไปทางอำเภอพุนพิน – ตรงไปโรงพยาบาลสวนสราญรมย์ – หยุดพักสักการะพระบรมราชานุสาวรีย์ ร.6 – เลี้ยวกลับเส้นทางเดิม รวมยะยะทางประมาณ  29 กิโลเมตร